text: Pleure la mére le duel de son enfant
   Qu’ot ramentoivre, dont ot le cuer dolant.
   Li pére en va ses mains si detorjant
   Que a la tere en cairent si gant.
   Sains Alessins s'abaisse, se li rent.
   «E Dius», dist il, «vrais pére tous poissans!
   Quele amistié entre pére et enfant!
   Ces felonnies que jou lor fac si grans.
   Me sont legiéres, ses trouverai pesans:
   Al grant juise me revenront devant,
   Pour pére et mére qui me pourmetent tant,
   Que si par fac coureciés et dolans.
   Ajue, Diex: s'en sont si desirant!»
   Com il les voit plourer si tenremant.
   Iriés en est, mais il n’en fait samblant.
   Crient et redoute ne l' voisenl ravisant.
   PageV01P243
   De tout a mis en Jesu son talent.
   Mieus aimme Diu ke nul home vivant.
   «Dius», dist li pére, «cor eusse un sergant
   Qui le gardast trestout a son talant!
   S'il estoit sers, jou le feroie franc.»
   Un en i ot qui s’en presente avant.
   «Vés me ci, sire, se Y gare par vo commant,
   [Par toie amour en soufrirai l’ahan.]»
  